ଭୁବନେଶ୍ୱର, ଅଗଷ୍ଟ ୪(ଲୋକାଲ ୱାୟାର): ରାଜଧାନୀ ଭୁବନେଶ୍ୱରରେ ମଙ୍ଗଳବାର ଚିହ୍ନଟ ହୋଇଥିବା ୧୪୯ ନୂଆ କରୋନା ଆକ୍ରାନ୍ତଙ୍କ ମଧ୍ୟରେ ୫୧ ଜଣ ସ୍ଥାନୀୟ ସଂକ୍ରମିତ ଥିବା ବେଳେ ମୋଟ ପଜିଟିଭଙ୍କ ସଂଖ୍ୟା ୩୨୧୭ରେ ପହଞ୍ଚିଥିବା ବିଏମସି କହିଛି ।
ମଙ୍ଗଳବାର ଆଉ ୧୪୫ ଜଣ ଆକ୍ରାନ୍ତ ସୁସ୍ଥ ହୋଇଛନ୍ତିି । ଚିହ୍ନଟ ହୋଇଥିବା ୧୪୯ ନୂଆ ଆକ୍ରାନ୍ତଙ୍କ ମଧ୍ୟରୁ ୯୮ ଜଣ କ୍ୱାରେଣ୍ଟାଇନରେ ଅଛନ୍ତି ।
ସ୍ଥାନୀୟ ସଂକ୍ରମିିତ ୫୧ ଜଣଙ୍କ ମଧ୍ୟରେ ଓଲ୍ଡ ଟାଉନରେ ୪ଜଣ, ସାଲିଆ ସାହିରେ ୩ଜଣ, ବରମୁଣ୍ଡା ହାଉସିଂ ବୋର୍ଡ କଲୋନି, ଝାରପଡ଼ା, ଲକ୍ଷ୍ମୀସାଗର ପୁରୁଣା ପୋଷ୍ଟ ଅଫିସ ପାଖ, ଶୈଳଶ୍ରୀ ବିହାର, ୟୁନିଟ-୮, ନୟାପଲ୍ଲୀ ଇସ୍କନ ମନ୍ଦିର ପାଖ ବସ୍ତି, ଜୟଦେବ ବିହାର, ୟୁନିଟ-୬ ଗଙ୍ଗନଗରର, ବାଣିବିହାର କ୍ୟାମ୍ପସରେ ୨ ଜଣ ଲେଖାଏଁ ଆକ୍ରାନ୍ତ ଚିହ୍ନଟ ହୋଇଛନ୍ତି ।
ଡୁମୁଡୁମା, ୟୁନିଟ-୬ ଏଲଆଇସି କଲୋନି, ଆଇଆରସି ଭିଲେଜ ଏନ-୪, ତମାଣ୍ଡୋ, ବିଜେବି ନଗର, ରସୁଲଗଡ଼, ଜାଗମରା, କଳିଙ୍ଗନଗର, ୟୁନିଟ-୧, ମଞ୍ଚେଶ୍ୱର ରେଳ ଷ୍ଟେସନ ପାଖ, ନୟାପଲ୍ଲୀ, ଶିରିପୁର, ୟୁନିଟ-୮, ପ୍ରଶାନ୍ତି ବିହାର, ସତସଙ୍ଗ ବିହାର, ଭୋଇନଗର, ନୟାପଲ୍ଲୀ ନୂଆସାହି, ପଳାଶୁଣି, ପ୍ରାଚୀ ବିହାର, ପଟିଆ ଜାଭିଅର ସ୍କୋୟାର, ସତ୍ୟନଗର ପଂଜାବୀ କଲୋନି, ଚକେଇସିଆଣୀ, ଖଣ୍ଡଗିରି, ୟୁନିଟ-୩ ଖାରବେଳ ନଗର, ଆଇଗିଣିଆ ଏବଂ ବରମୁଣ୍ଡା ଗ୍ରାମରେ ଜଣେ ଲେଖାଏଁ ଆକ୍ରାନ୍ତ ଚିହ୍ନଟ ହୋଇଛନ୍ତି । ଏକ କେନ୍ଦ୍ରୀୟ ହସପିଟାଲର ଜଣେ ଏବଂ ଏକ ପ୍ରାଇଭେଟ ହସପିଟାଲର ଜଣେ କର୍ମଚାରୀ ମଧ୍ୟ ଆକ୍ରାନ୍ତ ହୋଇଛନ୍ତି ।
ଏ ପର୍ଯ୍ୟନ୍ତ ରାଜଧାନୀରେ ମୋଟ ଆକ୍ରାନ୍ତଙ୍କ ମଧ୍ୟରୁ ୧୮ ଜଣଙ୍କ ମୃତ୍ୟୁ ହୋଇଥିବା ବେଳେ ୧୯୪୩ ଜଣ ସୁସ୍ଥ ହୋଇଛନ୍ତି ଏବଂ ୧୨୫୪ ଜଣ ଚିକିତ୍ସିତ ହେଉଛନ୍ତି ।
